# yec'hed
## Brezhoneg
### Etimologiezh

    Savet diwar an anv-gwan yac'h.
    Meneget er C'hatolikon (yechet).
    Da geñveriañ gant ar gerioù iechyd en kembraeg, yeghes en kerneveureg.

### Anv-kadarn

yec'hed /ˈjeːɣet/ gourel (liester : yec'hedoù)
* Stad padus an den yac'h.
** Traoù zo hag a dremen en hon c'horf hep gouzout dimp ; ar c'hleñved hag ar yec'hed, an tomm hag ar yen a zo traoù a deu hag a ya drezomp, hep gouzout dimp, koulz lavaret. — (Yann-Vari Perrot, Erwan ar Moal, Bue ar Zent, Montroulez, 1912, p. 716.)
* Bezañ en e yec'hed, war e yec'hed, e-kreiz e yec'hed .
* Koll e yec'hed.
* Mont e yec'hed digant un den : koll e yec'hed.
* Mont da fall yec'hed un den.
** Da fall eo aet e yec'hed.
* Distreiñ, dont, ar yec'hed da un den.
* Evañ (banneoù), sevel gwer, da yec'hed un den.
** Ni a evo da yec'hed an hini a zo bremañ tost da zouar Bro-Saoz ... — (Lan Inizan, Emgann Kergidu 1, Brest, 1877, eil emb. Al Liamm 1977, p. 230.)
** Evomp ur chopinad ha yec'hed d'ar re vev . — (Jakez Riou, An Ti Satanazet, Skridoù Breizh, 1944, p. 16.)
** ... pa veze huchet warnoc'h Skold ! en ur sevel d'ho yec'hed ur werenn d'an nec'h, e veze ret deoc'h lonkañ en un alanad forzh petra 'veze diskennet deoc'h, bier, gwin, pe hini-kreñv ar vro, un dra n'eo ket gwell vlazet mat, met nerzh a zo ennañ, pa lavaran. — (Jarl Priel, Va Zammig Buhez, Al Liamm, 1954, p. 165.)
* Evañ da yec'hed un den.
* Reiñ, degas (ar) yec'hed da un den.
** Netra nemet ar gweled anezhi a oa a-walc'h evit laouenaat kalonoù ar re a oa trist, ha reiñ ar yec'hed d'ar re a oa klañv. — (Fañch an Uhel, Kontadennoù ar Bobl/1, Al Liamm, 1984, p. 58.)
** Ez oa ur roue en Frañs hag a oa klañv pell-bras a oa, hep ma c'halle louzoù ebet degas dezhañ ar yec'hed. — (Fañch an Uhel, Kontadennoù ar Bobl/3, Al Liamm, 1988, p. 83.)
* Lavarout "yec'hed mat" da un den
* Ober yec'hed da un den : lavarout "yec'hed mat" dezhañ
* Sevel ur yec'hed, yec'hedoù, da un den : ober ur yec'hed, yec'hedoù, da un den

#### Deveradoù

* diyec'hed
* ti-yec'hed
* yec'hedel
* yec'hediñ
* yec'hedoni
* yec'hedour
* yec'hedourel
* yec'hedouriezh
* yec'hedus
* yec'hedusted
* yec'hedva

## Lavaroù

* yec'hed mat
* yec'hed mat dit
* yec'hedoù
* yec'hed deoc'h
* Debrit gant yec'hed : bon appétit. Me a gomzo brezoneg, Jean Tricoire, Brest 1990. pajenn 115
* Yec'hed deomp holl, Hemañ zo 'vont da goll !
* Yec'hed d'hon zadoù-kozh o deus savet meur a vrozh !
* Yec’hed d’an toull pa ra e zever Kenkoulz en teñval hag en sklaer.
* Kenavo evit an dezioù, Ha yec'hed d'ho kostezioù. Rimadell pa gimiader.
* Da bep hini yec'hed C'hwen en e c'holc'hed Ha laou en e roched.
** Yec'hed d'an holl dud D'ar re vras d'ar re vunut.
** An hik, yec'hed da vihanig, ha da gozhig marv-mik. (Krennlavar)

#### Troidigezhioù

* alamaneg : Gesundheit benel
* galleg : santé benel
* kembraeg : iechyd
* kerneveureg : yeghes
* saozneg : health